tartuNLP/wikipedia-smugri-20251201 huggingface dataset:
Koolmeister (perekonnanimi)

Koolmeister on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Koolmeister 74 inimesel: 34 mehel ja 40 naisel. Perekonnanimede levikult oli Koolmeister meeste puhul 3336. kohal ja naiste puhul 3047. kohal.
Koolmeister oli kõige levinum perekonnanimi vanuserühmas 5–9 aastat, kus neid oli 10 000 elaniku kohta 0,75. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta keskmiselt 5,23 inimest.
19. sajandi algul pandi pärisorjusest vabastamise käigus Saaremaal Valjala, Pöide ja Kärla kihelkonna, Virumaal Jõhvi ja Vaivara kihelkonna, Tartumaal Sangaste kihelkonna ning Läänemaal Emmaste kihelkonna mõisavaldades talupoegadele 9 korral nimeks Koolmeister, Kolmeister, Koelmeister ja Kolmester (normaalkuju Koolmeister).
Lukustustangid

Lukustustangid on näpitsad, mida on võimalik lukustada soovitud asendis. Lukustustange on erinevate otste, kuju ja suurusega, lisaks on tangidel ka vabastushoob tangide asendist vabastamiseks.
Ajalugu.
----Esimesed lukustustangid või selle eelkäijad leiutas William S. Petersen Ameerika Ühendriikides Nebraska osariigis De Wittis 1924. aastal.
Tööpõhimõte.
Lukustustangide tööpõhimõte on detailile kinnitumine nii, et pole vajadust tangidel pidevat survet avaldada. Tangide keskosast jõuõla rakendamisel ja kruviga õige asendi reguleerimise põhimõttel on võimalik detail kinnitada tangide haardesse pidevat survet avaldamata. Tangide haardest vabastamiseks on lisahoob, mida tõmmates vähendatakse survet detaili ja tangide vahel ning detail vabastada.
Kokošnik (arhitektuur)

Kokošnik (vene keeles "кокошник" vanavene sõnast "кокошь" 'kana') on Venemaa 16.–17. sajandi kirikuarhitektuuris levinud dekoratiivne arhitektuuridetail, mis kujutab endast ümarkaare- või kiilkaarekujulist "zakomara"ga sarnanevat dekoratiivset viilu. Kokošnikul puudub ehituslik seos siseruumi võlviga, mis on olemas "zakomara"l. Kokošnikud paiknevad ehitisel sageli astmeliste ridadena.
Ajaloost.
Esimesed kokošnikud ilmusid kirikuarhitektuuri 15. sajandi lõpul, need olid veel vähe profileeritud ja sarnase kaarelahendusega nagu "zakomara"d. 16. sajandil nende kasutamine levis, neid hakati paigutama dekoratiivsete ridadena ja see muutus eriti populaarseks 17. sajandi arhitektuuris. Kokošnikute ridu võidi paigutada seinte ülaossa, tornide telkkatuste, tambuuride ja ehistornikeste jalamile, aknaraamide kohale või võlvikaart järgides katusele.
Uuesti hakati kokošnikuid kasutama historitsismis pseudovene stiilis.
Gepard (perekond)

Gepard ("Acinonyx") on kaslaste perekond".
Sellesse kuuluvad gepard ("Acinonyx jubatus") ning väljasurnud liigid "Acinonyx pardinensis", "Acinonyx aicha", "Acinonyx intermedius" ja "Acinonyx kurteni".
Puuma (perekond)

Puuma ("Puma") on kaslaste perekond väikeste kaslaste alamsugukonnast.
Traditsiooniliselt on sellesse ainsa retsentse liigina paigutatud puuma ("Puma concolor"). Vahepeal paigutati sinna ka jaguarundi ("Puma yagouaroundi"), kuid nüüd arvatakse see perekonda "Herpailurus".
Väljasurnud liikidest paigutatakse sellesse perekonda "Puma pardoides" ning alates 2017. aastast ka "Puma trumani" ja "Puma inexpectatus", kes varem moodustasid eraldi perekonna "Miracinonyx".
September 2022

September 2022, kroonika.
2022. aasta september algas neljapäeval ja lõppes 30 ööpäeva pärast reedel.
Karakal (perekond)

Karakal ("Caracal") on kaslaste perekond väikeste kaslaste alamsugukonnast.
Perekonda kuuluvad karakal ("Caracal caracal") ja aafrika kuldkass ("Caracal aurata").
Alex Younger

Sir Alexander William Younger KCMG (sündinud 4. juulil 1963 Westminsteris) on Briti luureteenistuse Secret Intelligence Service'i (MI6) ohvitser, kes teenis Sir John Sawersi pensionile jäämisel MI6 juhina 2014. aasta 1. novembrist kuni 2020. aasta 30. septembrini. 2019. aasta aprillis pikendas valitsus Youngeri lepingut, et säilitada stabiilsus Brexiti läbirääkimiste ajal, mis tegi temast 50 aasta jooksul kõige kauem ametis olnud MI6 juhi.
Luang Pu Sodh Candasaro

Luang Pu Sodh Candasaro (10. oktoober 1884 – 3. veebruar 1959), ka Phramongkolthepmuni (tai keeles พระมงคลเทพมุนี), oli tunnustatud meditatsiooni meister, Tai budismi edendaja ning Dhammakaya liikumise rajaja. 
Alates 1916. aastast kuni surmani oli ta Wat Paknam Bhasicharoen kloostri ülem, mistõttu on ta tuntud ka kui Luang Pu Wat Paknam ehk "auväärne Wat Paknami isa".
Wat Paknam Bhasicharoen

Wat Paknam Bhasicharoen (tai keeles วัดปากน้ำภาษีเจริญ) on budistlik klooster ja tempel Tais Bangkokis.
Wat Paknam oli rajatud juba 1610. aastal ning oli monarhia poolt soositud kuni 19. sajandi lõpuni, kuid 20. sajandi alguseks oli see üsna laostunud. 
20. sajandi esimesel poolel pani kloostriülem Luang Pu Sodh Candasaro aluse Dhammakaya liikumisele, mille keskuseks on Wat Phra Dhammakaya.
Tänapäeval on Wat Paknam tuntud ka kui Bangkoki turismiatraktsioon. Seal on suur Buddha kuju, hiiglaslik stuupa jpm.
Cēsise piirkond

Cēsise piirkond (läti "Cēsu novads") on 1. järgu haldusüksus (piirkond) Lätis.
Piirkond moodustati 2021. aastal, kui endised Cēsise, Amata, Jaunpiebalga, Vecpiebalga, Priekuļi ja Līgatne piirkonnad ühiseks omavalitsuseks ühendati. Piirkonna halduskeskuseks on Cēsise linn.
Viljandi vanalinna muinsuskaitseala

Viljandi vanalinna muinsuskaitseala on muinsuskaitseala Viljandi linnas.
Muinsuskaitseala koosneb Valuoja suudmest lääne poole jäävast Huntaugu muinasasula alast ning ajaloolisest linnatuumikust koos ordulinnuse alaga ja neid ümbritsevast hilisema linnatuumiku alast koos Viljandi järveni laskuva nõlvaga.
Selle pindala on 107 hektarit ning täiendava kaitsevööndi pindala on umbes 80 hektarit.
Viljandi vanalinn võeti muinsuskaitse alla 1973. aastal.
Võru vanalinna muinsuskaitseala

Võru vanalinna muinsuskaitseala on muinsuskaitseala Võru linnas.
Selle pindala on 37,2 hektarit ning kaitsevööndi pindala on umbes 84 hektarit.
Kendra Harrison

Kendra Harrison (sündinud 18. septembril 1992 Tennessee osariigis) on USA kergejõustiklane, tõkkejooksja.
Ta alustas kergejõustikutreeninguid gümnaasiumis. 2011. aastal asus ta õppima Clemsoni Ülikoolis. 2013. aastal siirdus ta koos treener Tim Halliga Kentucky Ülikooli. 2015. aastal tuli ta NCAA meistriks 100 meetri tõkkejooksus ning võitis isikliku rekordiga 54,09 hõbemedali 400 meetri tõkkejooksus. Ta lõpetas samal aastal ülikooli ning otsustas keskenduda lühematele tõkkejooksudele. Ta tegi tiitlivõistluste debüüdi maailmameistrivõistlustel Pekingis, kus ta poolfinaalis valestardi tõttu diskvalifitseeriti.
2016. aasta sisemaailmameistrivõistlustel Portlandis jooksis Harrison 60 meetri tõkkejooksu finaalis ning sai kaheksanda koha. 22. juulil püstitas ta Londoni Teemantliiga etapil 100 meetri tõkkejooksu maailmarekordi 12,20, ületades senise Jordanka Donkova maailmarekordi ühe sajandikuga. Augustis Rio de Janeiros toimunud olümpiamängudel ta ei võistelnud, sest ei pääsenud Ameerika Ühendriikide katsevõistluste kuuenda kohaga koondisse.
2017. aasta maailmameistrivõistlustel oli ta ajaga 12,74 neljas.
2018. aasta sisemaailmameistrivõistlustel Birminghamis võitis ta 60 meetri tõkkejooksus isikliku rekordiga 7,70 kuldmedali.
2019. aasta maailmameistrivõistlustel Dohas võitis ta 100 meetri tõkkejooksus kaasmaalase Nia Ali järel tulemusega 12,46 hõbemedali.
Tokyo olümpiamängudel oli ta ajaga 12,52 Jasmine Camacho-Quinni järel teine.
2022. aasta maailmameistrivõistlustel Eugene'is jooksis ta 100 meetri tõkkejooksu poolfinaalis tulemuseks 12,27 ning pääses maailmarekordi püstitanud Tobi Amusani järel paremuselt teise ajaga finaali. Finaalis diskvalifitseeriti Harrison valestardi tõttu.
Družkivka

Družkivka (venepäraselt Družkovka) on linn Ukrainas Donetski oblastis Kramatorski rajoonis.
1780. aastatel rajatud asula sai linnaks 1938. aastal.
Augustis 2022, Vene-Ukraina sõja ajal sai linnas Venemaa suurtükirünnakus kannatada mitu elumaja, kaks koolihoonet ning kultuuri- ja spordipalee.
Õppevorm

Õppevorm näitab, kuidas õpitakse terve ainekursuse või õppekava vältel.
Õppeviis kirjeldab ühes ainetunnis, loengus või seminaril kasutatavaid meetodeid.
Õppeviis

Õppeviis kirjeldab ühes ainetunnis, loengus või seminaril kasutatavaid meetodeid.
Õppevorm näitab, kuidas õpitakse terve ainekursuse või õppekava vältel.
Lannach

Lannach on vald ("Marktgemeinde") Austrias Steiermargi liidumaal Deutschlandsbergi ringkonnas.
Pölfing-Brunn

Pölfing-Brunn on vald ("Marktgemeinde") Austrias Steiermargi liidumaal Deutschlandsbergi ringkonnas.
Preding

Preding on vald ("Marktgemeinde") Austrias Steiermargi liidumaal Deutschlandsbergi ringkonnas.
Tallinna 1. löögipataljon

Tallinna 1. löögipataljon oli Eesti Rahvaväe ja Kaitseväe väeosa Eesti Vabadussõjas 1918. aastal.
Tallinna 1. löögipataljon formeeriti 23. detsembril 1918 Sõjaministeeriumi peastaabi komandandi kapten Ernst Asmani ja Tallinna Eesti Kirjastus-ühisuse direktor Bernhard Mänsi juhtimisel.
Tallinna 1. löögipataljoni tuumiku moodustasid vabatahtlikud kapten Asman, staabikapten August Steinberg, sõjaväeametnik Bernhard Moik jt., kokku 8 ohvitseri ja paarkümmend meest, kõik peamiselt sõjaministeeriumi staabi koosseisust, välja arvatud Bernhard Mäns ja ta naise õepojad Kipsid.
30-meheline salgake, varustatud püsside ja ühe kergekuulipildujaga, sõitis raudteel Aegviitu ja sealt edasi kahel reel Kolga mõisa abiks 4. jalaväepolgule Viru rindele. 
Tallinna 30-meheline 1. löögipataljon eksisteeris ja lõi lahinguid kuni 11. jaanuarini 1919, siis sai pataljoni ülem kapten Asman haavata ja salgake liideti 4. jalaväepolguga.
Viited.
Ravil Maganov

Ravil Maganov (tatari Равил Мәганов, "Ravil Mäganov", vene keeles Равиль Ульфатович Маганов; 25. september 1954 Almetjevsk, Tatari ANSV – 1. september 2022 Moskva) oli Venemaa majandustegelane, üks ettevõtte Lukoil juhtidest.
Elukäik ja tegevus.
Sündis kaevandusinseneri ja geofüüsiku Ulfat Maganovi (1928–2018) peres, vend Nail Maganov on Tatarstani peamise naftafirma Tatneft peadirektor. 
Lõpetas keskkooli kuldmedaliga. 1977. aastal lõpetas kaevandusinsenerina Gubkini nimelise Moskva Naftakeemia- ja Gaasitööstuse Instituudi. Peale ülikooli töötas nafta- ja gaasitööstuses. Aastatel oli ta 1982–1984 Almetjevskis asuva NSV Liidu Naftatööstuse Ministeeriumi Tatnefti tootmisühingu Sulejevnefti osakonna kapitaalremondi ja maa-aluste remonditöökodade kaevude juhataja, 1984–1985 Jamašnefti peainsener ja asejuht ning 1985–1988 Urjevnefti juht. 1988–1991 Langepasneftegazi peainsener ja peadirektori asetäitja, 1991–1993 juhatuse esimees Langepassis Tjumeni oblastis. 1991. aastal üks Langepass-Urai-Kogalõmneft naftakontserni asutajatest, mille alusel moodustati 1993. aastal ettevõte naftafirma Lukoil. Mõnede allikate kohaselt mõtles selle nime välja Maganov, vastavalt naftat tootvate linnade nimede algustähtedele – Langepass, Urai ja Kogalõm. 1993 Lukoili peadirektor, aastast 1994 Lukoili esimene asepresident. 2020. aastal sai temast ettevõtte direktorite nõukogu esimees. Lukoili direktorite nõukogu esimeheks sai ta 2020. aastal.
1. septembril 2022 leiti Maganov surnuna Moskvas ulitsa Maršala Timošenkol asuva kliinilise keskhaigla akende alt. Ta oli sattunud haiglasse "raske südame-veresoonkonnahaigusega", mõnedel andmetel südameatakiga.. Maganov kukkus kuuendalt korruselt, kehalt leiti kukkumisele iseloomulikud vigastused, hüvastijätukirja tema juurest ei leitud.
Korb

Korb on perekonnanimi.
Statistika.
2022. aasta 1. jaanuari seisuga oli Eestis perekonnanimi Korb 89 inimesel: 43 mehel ja 46 naisel. Perekonnanimede levikult oli Korb meeste puhul 2504. kohal ja naiste puhul 2574. kohal.
Korb oli kõige levinum perekonnanimi vanuserühmas 0–4 aastat, kus neid oli 10 000 elaniku kohta 1,34. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 2,04 inimest.
19. sajandi algul pandi pärisorjusest vabastamise käigus Tartumaal Sangaste, Nõo ja Puhja kihelkonna, Virumaal Kadrina kihelkonna, Pärnumaal Halliste kihelkonna, Harjumaal Rapla kihelkonna, Järvamaal Peetri kihelkonna ning Läänemaal Ridala kihelkonna erinevates mõisavaldades talupoegadele 11 korral nimeks Korb. 
Nimede eestistamise käigus loobuti 1935.–1938. aastal nimest Korb 7 juhul ning uueks nimeks võeti Korp 3 korral, aga ka Koskaru, Kõrboja, Raidmets ja Truu.
Teadmistepäev

Teadmistepäev (vene keeles "День Знаний", Eestis ka "tarkusepäev"), on lipupäev 1. septembril, mil tähistatakse esimest koolipäeva Eestis, Venemaa Föderatsioonis ja paljudes endistes liiduvabariikides.
Tähendus.
Teadmistepäeval osutakse erilist tähelepanu kooliteed alustajatele ning tähtsustakse õppimist.
See tähistab ka suve lõppu ja sügise algust. Sellel on eriline tähendus nende klassi õpilaste jaoks, kes tulevad kooli esimest korda ja osalevad sageli sellel kuupäeval pidulikul kogunemisel. Päevaga kaasneb ka esimene kell ("Первый Звонок"). Teiste klasside õpilased võivad õpinguid alustada 1. septembril või paar päeva hiljem, tavaliselt ilma eriliste pidustusteta.
Ajalugu.
Teadmistepäev sai alguse NSV Liidust, kus see kehtestati NSV Liidu Ülemnõukogu Presiidiumi 15. juuni 1984. aasta määrusega. Olulist rolli uue puhkusekuupäeva kinnitamisel mängis austatud kooliõpetaja, Krasnodari kooli direktor Fjodor Fjodorovitš Brjuhhovetski. 
Tarkusepäev.
Teadmistepäeva nimetatakse Eestis ka "tarkusepäevaks". See alternatiivne nimetus on Eesti keelele omapärane; seda ei ole olemas soome, inglise, saksa ega prantsuse keeles. Üks võimalik seletus on rahvuslik vastupanu NSV Liidu okupatsiooni ajal peale surutud traditsioonile.
Välislingid.
- Esimene september - teadmiste päev (Maaleht 11.08.2010)
Sankt Josef (Weststeiermark)

Sankt Josef (Weststeiermark) on vald ("Gemeinde") Austrias Steiermargi liidumaal Deutschlandsbergi ringkonnas.
CNC-freespink

CNC-freespink on arvuti teel juhitav freespink, mis sarnaneb tavapärase ülafreesiga, kuid on täielikult arvuti teel juhitav. CNC-freespingid on konstrueeritud paljude komponentide masstootmiseks erinevatest materjalidest ja plastist. Freespingi põhifunktsioon hõlmab töödeldava detaili mehaanilist lõikamist soovitud kujuga.
Ülevaade.
CNC freespink on automatiseeritud multifunktsionaalne kompleks toorikute töötlemiseks ja valmistoodete saamiseks puidust, metallist, klaasist, plastist, kivist jne. Freespingi töörežiim sõltub tooriku materjalist, töötüübist, kasutatav tööriist (lõikur), valmistoote tüüp (tasane, silindriline, ruumiline), samuti masina enda konstruktsioon, jahutussüsteem, portaali töömõõtmed ja kõrgus jne. Operaator juhib protsessi ainult monitoril ja tema osalus protsessis on viidud miinimumini.
Tehnilised võimalused.
Kaasaegsed CNC-masinad sisaldavad kõikvõimalikke lisaseadmeid töö hõlbustamiseks ja seadmete tehnoloogiliste võimaluste laiendamiseks. Seega on puittoorikute freesimisel kõige olulisem vältida peene tolmu sattumist masina kriitilistesse komponentidesse. Selle tagamiseks on olemas süsteem tööpinna puhastamiseks imemise teel ja seeläbi laastude eemaldamiseks lõiketsoonist. Keeruliste lokkis toodete valmistamiseks on freespink varustatud pöördseadmega, mis teisendab koordinaate.
CNC-freespingi osad.
Freesimisseadmete valik on selliste masinate suure hulga tõttu väga mitmekesine. Need on graveerijad, trei- ja freesmasinad ning puurmasinad. Igal rühmal on suur hulk sisemisi variante: pöördlaua olemasolu või puudumine, tööpiirkonna tõstmise / langetamise funktsiooni omadused, üldmõõtmed ja palju muud. Üldised disainielemendid jäävad aga kõikide seadmete puhul ligikaudu samaks.
Freespink koosneb:
SMEAR Estonia

SMEAR Estonia on Järvselja õppe- ja katsemetskonnas asuv ökosüsteemi ja atmosfääri vastasmõju uurimise jaam.
SMEAR Estonia on osa suurest projektist Eesti Keskkonnaobservatoorium. Sellesse projekti kuuluvad mõõtmisjaamad kogu Eestis, eesmärgiks on uurida ja registreerida atmosfääri ja biosfääri vastasmõjusid maismaa, järvede ja mere ökosüsteemides.
SMEAR Estonia on ka osa Soome SMEAR-jaamade võrgust.
Jaamas mõõdetakse energia ja aine voogusid süsteemis atmosfäär – biosfäär. Mõõtesüsteem koosneb mitmest alaosast:
Jaama keskmeks on 130-meetrine mast, millel on mõõteseadmed CO2 ja veeauru voogude mõõtmiseks turbulentse kovariatsiooni meetodil, analüsaatorid õhu gaasilise koostise mõõtmiseks, kiirgusvoogude mõõtmiseks ja meteoroloogiliste parameetrite mõõtmiseks viiel kõrgusel. 130-meetrise masti lähiümbruses on 30-meetrised mõõteplatvormid ökoloogilisteks mõõtmisteks okaspuumetsas ja lehtpuumetsas (turbulentse kovariatsiooni mõõteseade, spektromeeter Skyspec summaarse ja hajuskiirguse spektrite mõõtmiseks, aerosooli kostise ja suurusspektri analüsaatorid. Maapinnal tehakse mullas energia- ja ainevoogude mõõtmisi ning biomassi mõõtmisi. Mõõtekompleksi kuuluvad ka 24-meetrine ökoloogiliste mõõtmiste platvorm 2.4 km kaugusel Liispõllul ning tuule ja turbulentsi mõõteseadmed Valgjärve 300-meetrisel telemastil.
SMEAR Estonia teadusuuringutes osalevad uurimisrühmad Eesti Maaülikooli metsandus- ja maaehitusinstituudist, Tartu Ülikooli füüsika instituudi keskkonnafüüsika laborist, Tartu Ülikooli ökoloogia ja maateaduste instituudist, Tartu observatooriumi taimkatte kaugseire töörühmast. 
Mõõtmisjaam avati 25. augustil 2015. Jaam on osalenud ja osaleb mitmes üleeuroopalises teadusprojektis. Pidev koostöö on Helsingi Ülikooli füüsika ja metsateaduste osakondadega, Innsbrucki Ülikooli ökoloogiainstituudiga ja Saksa Max Plancki Ühingu keemia- ja biogeokeemia instituutidega.
SMEAR Estonia uurimisteemadel on osa võtvate uurimisrühmade teaduspublikatsioone juba mitmel aastal enne jaama avamist, 2022. aastal lähenes uuringute teaduspublikatsioonide koguarv viiekümnele.
Sankt Martin im Sulmtal

Sankt Martin im Sulmtal on vald ("Gemeinde") Austrias Steiermargi liidumaal Deutschlandsbergi ringkonnas.
Sankt Peter im Sulmtal

Sankt Peter im Sulmtal on vald ("Gemeinde") Austrias Steiermargi liidumaal Deutschlandsbergi ringkonnas.
Sankt Stefan ob Stainz

Sankt Stefan ob Stainz on vald ("Gemeinde") Austrias Steiermargi liidumaal Deutschlandsbergi ringkonnas.
Aleksander Pall

Aleksander Pall (10. juuli 1900 Küti vald, Virumaa – 31. juuli 1969 Rakvere) oli Pajusti küla Treiali 33 talu peremees, Põllutöökoja teise koosseisu liige (valitud 1936 Viru-Jaagupi põllumeeste konvendi poolt) ning Küti vallavanem 1939.
Oli sõjaväeteenistuses 22. maist 1919 kuni 21. augustini 1921 Eesti Rahvaväe 1. diviisis.
Oli tegev Viru-Jaagupi Vabatahtliku Tuletõrje Seltsi liikmena ja Viru-Jaagupi kiriku vöörmündrina.
Oli omavalitsuste esinduskogude poolt valitud esindajate kogu liige 1938 ning Viru maavolikogu liige 1938 ja Viru maavolinik 1940.
Arreteeriti 5. juunil 1952, süüdistus esitati VNFSV KrK § 60 lg 3 ja § 61 lg 3 järgi. Vabanes vangilaagrist Stalini surmale järgnenud amnestiaga 15. aprillil 1953, misjärel töötas E. Vilde nimelises kolhoosis kassapidaja ja kontoritöötajana kuni pensionile jäämiseni 1966. aastal.
Suri raskekujulise kopsukahjustuse tagajärjel ja on maetud Viru-Jaagupi kalmistule.
Postuumselt rehabiliteeritud.
Stainz

Stainz on vald ("Marktgemeinde") Austrias Steiermargi liidumaal Deutschlandsbergi ringkonnas. Seal asub Stainzi loss, endine kloostrikompleks, mis kuulub Merani krahvidele ja kus säilitatakse Universalmuseum Joanneumi kogusid.
Wettmannstätten

Wettmannstätten on vald ("Marktgemeinde") Austrias Steiermargi liidumaal Deutschlandsbergi ringkonnas.
Wies

Wies on vald ("Marktgemeinde") Austrias Steiermargi liidumaal Deutschlandsbergi ringkonnas.
Graz-Umgebungi ringkond

Graz-Umgebungi ringkond on ringkond Austrias Steiermargi liidumaal.
Ringkond koosneb järgmistest valdadest:
Otselot (perekond)

Otselot ("Leopardus") on kaslaste perekond väikeste kaslaste alamsugukonnast. Sellesse perekonda kuulub kaheksa praegusajal elavat liiki, mille levila on Ameerika maailmajaos, peamiselt Lõuna-Ameerikas.
Liigid.
Otseloti perekonda liigitatakse järgmised liigid:
Kork (täpsustus)

"Kork" on mitme tähendusega sõna.
Kork (perekonnanimi)

Kork on perekonnanimi.
Statistika.
2022. aasta 1. jaanuari seisuga oli Eestis perekonnanimi Kork 130 inimesel: 61 mehel ja 69 naisel. Perekonnanimede levikult oli Kork meeste puhul 1605. kohal ja naiste puhul 1540. kohal.
Kork oli kõige levinum perekonnanimi vanuserühmas 0–4 aastat, kus neid oli 10 000 elaniku kohta 1,17. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 6,95 inimest.
19. sajandi algul pandi pärisorjusest vabastamise käigus Tartumaal viie kihelkonna, Virumaal nelja kihelkonna, Läänemaal kolme kihelkonna ja Harjumaal kahe kihelkonna erinevates mõisavaldades talupoegadele 14 korral nimeks Kork. 
Nimede eestistamise käigus loobuti 1936. ja 1939. aastal nimest Kork ning uueks nimeks võeti vastavalt Raudla ja Sügis. Nimi Kork võeti uueks nimeks korra, kui 1938. aastal loobuti nimest Korkmann.
Sõssert

Sõssert on linn Venemaal Sverdlovski oblasti lõunaosas, Sõsserti rajooni keskus. Linn asub Sõsserti jõe ääres 43 km Jekaterinburgist lõunas.
Asula tekkis 1732. aastal. Linnaõigused sai 1946. aastal.
Deutschfeistritz

Deutschfeistritz on turuõigusega asula ("Marktgemeinde") Austrias Steiermargi liidumaal Graz-Umgebungi ringkonnas. Seal asub Waldsteini loss, Liechtensteini vürstide üks kodusid.
Berjozovski

Berjozovski on linn Venemaal Sverdlovski oblasti lõunaosas, Berjozovski linnaringkonna keskus. Linn asub Põšma lisajõe Berjozovka ääres, 12 km Jekaterinburgist kirdes.
1745. aastal leiti tänapäeva linna alalt kulda. 1748. aastal rajati esimene kullakaevandus. Linnaõigused sai 1938. aastal.
2021. aasta alguses oli linnas 60 334 elanikku.
Mart Taevere

Mart Taevere (27. mai 1951 – 18. november 2016) oli eesti filmi- ja telerežissöör ning toimetaja. 
Haridus.
Ta lõpetas 1969. aastal Tallinna 10. Keskkooli ja 1978. aastal Tartu Riikliku Ülikooli filoloog-toimetajana. 
Töökäik.
Aastatel 1978–1989 töötas Taevere Tallinnfilmi kroonika- ja dokumentaalfilmide loomingulise tootmisühenduse toimetaja ja režissöörina, seejärel aastatel 1989–1993 oli vabakutseline.
Aastatel 1993–2004 töötas ta Eesti Televisioonis toimetaja, režissööri ja saatejuhina, 2004. aastast oli taas vabakutseline.
Filmi- ja televisioonitöö.
Mart Taevere kui dokumentaalfilmirežissööri ja -stsenaristi käe all valmis 12 dokumentaalfilmi. 
Aastatel 1978–1997 osales ta lisaks toimetaja või režissöörina rohkem kui saja kroonikafilmi tootmisel. 
Taevere elutööks oli inimeste lugude jutustamine ning selle kaudu ühiskonna valupunktide mõtestamine. See oli läbiv teema ka tema saatesarja „Teateid tegelikkusest“ (ETV 1993–1999) saadetes. Selle sarja raames valmis tal poolsada valusat ühiskonnakriitilist tõsielulugu.
Aastatel 1999–2004 juhtis ta ETV politseisaadet “Avatud toimik”.
Teoseid.
Visuaalsed kultuuriportreed.
Mart Taevere algatas ka Tallinnfilmi kroonikaosakonna mälestusteraamatu ettevalmistamise ja tegi selle tarvis endiste kolleegidega üle 20 intervjuu. Eesti kultuuriloojaid portreteeris ta loominguliselt ka ETV kultuuri- ja publitsistikasaadetes nii režissöörina (nt "511 fotot Andres Söödist", 1994; "Koos ja üksinda. Peep Puks", 1992) kui ka stsenaristi ja saatejuhina (nt "Termomeeter: Jõuluvanaks olemine läbi Peep Puisi", 2001). 
ETV "Eesti lugude" sarjas ("Eesti lood: Hea uus ilm", 2006) on Mart Taevere portreteerinud lisaks moekunstnik Reet Ausile ja kunstnik Peeter Lauritsale ka oma poega, Heateo sihtasutuse juhti Artur Taeveret, näidates, kuidas need inimesed on välismaalt õpitud tarkuse ja korjatud kogemuste varal üritanud lahendada tarbimisühiskonna probleeme mõistlikke taaskasutussüsteeme luues.
Isiklikku.
Mart Taevere oli abielus toimetaja Aime Taeverega. Nende poeg on Artur Taevere ja tütar Miina Taevere.
Żyrzyn

Żyrzyn on küla Poolas Lublini vojevoodkonnas Puławy maakonnas, Żyrzyni valla halduskeskus. Żyrzyn asub Puławyst umbes 12 km kirdes ja Lublinist ligikaudu 43 km kirdes.
Surhów

Surhów on küla Poolas Lublini vojevoodkonnas Krasnystawi maakonnas Krasnystawi vallas. Surhów asub Krasnystawist ligikaudu 9 km ja Lublinist umbes 60 km kagus.
Pruun kärbseseen

Pruun kärbseseen ("Amanita porphyria"), vanasti tumepruun kärbseseen, on kärbseseeneliste sugukonda kärbseseene perekonda kuuluv seeneliik.
Roosa kärbseseen

Roosa kärbseseen ("Amanita rubescens") on kärbseseeneliste sugukonda kärbseseene perekonda kuuluv seeneliik.
Seen on söödav, kuid tuleks olla ettevaatlik, et mitte segi ajada mürgiste kärbseseentega.
Napi peakraav

Napi peakraav (ka "Kosu oja") on peakraav Harjumaal Kuusalu ja Anija vallas. Ta suubub Raudoja külas Soodla jõkke. Kraavi valgalale jäävad Rehatse ja Kosu küla metsad ja põllud.
Curtea de Argeș

Curtea de Argeș on linn Rumeenias Argeși maakonnas. Linn asub Argeși jõe ääres, ajaloolises Munteenia piirkonnas, maakonnakeskusest Piteștist ligikaudu 35 km põhjaloodes.
Linna haldusalasse kuulub üks küla: Noapteș.
Asulat on esmamainitud 1247. aastal. Valahhia vürstiriigi pealinnaks sai Curtea de Argeș 1330. aastal. Curtea de Argeș oli pealinn kuni 1418. aastani.
Linnas asub 16. sajandi esimesel veerandil rajatud Curtea de Argeși klooster. Curtea de Argeși klooster valiti 19. sajandil Rumeenia kuningate ja kuningannade matmiskohaks. Sinna on maetud kõik neli Rumeenia kuningat: Carol I (1839–1914), Ferdinand I (1865–1927), Carol II (1893–1953) ja Mihai I (1921–2017).
7. juulil 1947 sadas Curtea de Argeșis 20 minuti jooksul 205,7 millimeetrit vihma, mis on maailmarekord.
Zărnești

Zărnești (saksa keeles "Molkendorf", "Zernescht", ungari keeles "Zernest") on linn Rumeenias Transilvaanias Brașovi maakonnas. 
Zărnești asub maakonnakeskusest Brașovist ligikaudu 22 km lääneedelas Bârsa jõe kaldal.
Linna haldusalasse kuulub üks küla: Tohanu Nou ("Neu-Tohan", "Újtohán").
2011. aasta rahvaloenduse andmetel oli Zărnești elanike arv 23 476; neist 88,2% rumeenlasi, mustlasi 2,56%, ungarlasi 1,27% ja teistest rahvustest inimesi 0,17%. Rahvus oli teadmata 7,78%-l elanikest.
Zărneștit on esmamainitud 1373. aastal, linnaõigused sai 1951. aastal.
Lesnoi

Lesnoi (vene keeles Лесной) on linn Venemaal Sverdlovski oblastis. Asub Bolšaja Imennaja jõe ääres, Jekaterinburgist 210 km põhja pool. Piirneb idas Nižnjaja Tura linnaga.
Lesnoi on kinnine linn, mis nõukogude ajal 1954–1994 kandis koodnime Sverdlovsk-45. Seal asuvad tuumatööstuse ettevõtted, kus toimub uraani rikastamine.
Uraanitootmise tehast ja asulat selle juurde hakati rajama 1947. aastal. Esialgu kandis see nime Baza-9. Linnaõigused sai asula 1954. aastal.
Karpatska Sitš

49. üksik jalaväepataljon Karpatska Sitš (ukraina keeles "49-й окремий піхотний батальйон Сухопутних військ Збройних Сил України "Карпатська Січ"") on Ukraina maavägede väeüksus. 
Ajalugu.
Alustas pärast Venemaa sissetungi tegevust omaalgatusliku omakaitseühendusena. Läks 19. mail 2022. aastal Ukraina maavägede alluvusse kui 49. üksik jalaväepataljon Karpatska Sitš.
Filipiini soomusloom

Filipiini soomusloom ("Manis culionensis") on keskmise suurusega soomustega soomusloom. Elutseb põhiliselt puudel, kuigi toitub maapinnal, eelkõige termiitidest ja sipelgatest. 
Filipiini soomuslooma levialaks on ainult Palawani provints Filipiinidel.
Laskesuusatamise maailma karikasarja etapp Otepääl 2022

Esimene Eestis toimunud laskesuusatamise maailma karikasarja etapp leidis aset 2022. aasta 10.–13. märtsil Otepääl Tehvandi staadionil. Võistlused toimusid neljal päeval ning staadionile jõudis kõigi päevade peale kokku üle 15 000 pealtvaataja. 
Võistlused.
Esimeseks võistluseks oli neljapäeval, 10. märtsil toimunud meeste 10 km sprint. Võistluse võitis prantslane Quentin Fillon Maillet, teise koha sai Norra koondislane Sturla Holm Laegreid ja kolmanda sakslane Benedikt Doll. Esikolmik laskis puhtalt. Parimaks eestlaseks oli 44. kohal lõpetanud Kalev Ermits. 
Reedel, 11. märtsil toimus naiste 7,5 km sprint. Võitjaks osutus prantslanna Julia Simon, kes lasi ühe trahvi. Teise koha sai sakslanna Vanessa Voigt ning kolmanda norralanna Karoline Offigstad Knotten. Parim eestlanna oli Johanna Talihärm, kes saavutas 46. koha. 
Laupäeval, 12. märtsil olid kavas meeste ja naiste ühisstardist sõit. Meeste 15 km ühisstardist sõidu võitis norralane Vetle Sjaastad Christiansen, teise koha sai prantslane Quentin Fillon Maillet ning kolmanda Sivert Guttorm Bakken. Naiste 10 km ühisstardist sõidus võidutses rootslanna Elvira Oeberg, teise koha saavutas sakslanna Denise Hermann ning kolmanda norralanna Marte Olsbu-Roiseland. 
13. märtsil olid kavas teatesõidud. 4x7,5 km segateatevõistluse võitis Norra koondis koosseisus Sivert Guttorm Bakken, Vetle Sjaastad Christiansen, Tiril Eckhoff ja Ingrid Landmark Tandrevold. Teiseks jäi Rootsi koondis koosseisus Jesper Nelin, Martin Ponsiluoma, Linn Persson ja Elvira Oeberg. Kolmandaks jäi Prantsusmaa koondis koosseisus Simon Desthieux, Quentin Fillon Maillet, Chloe Chevalier ja Justine Braisaz-Bouchet. Eesti koondis sõitis välja 13. koha, võistkonda kuulusid Kristo Siimer, Kalev Ermits, Susan Külm ja Johanna Talihärm. 
Maailma karikasarja Otepää etapi viimane võistlus oli paarissegateatesõit, mille võitis samuti Norra koondis. Paari moodustasid Sturla Holm Laegreid ja Marte Olsbu-Roiseland. Teise koha sai Rootsi paar, kus võistlesid Sebastian Samuelsson ja Hanna Oeberg. Kolmandaks tuli Saksamaa võistkond koosseisus Erik Lesser ja Franziska Preuss. Eesti võistkond koosseisus Rene Zahkna ja Regina Ermits saavutas 17. koha. 
Etapi korraldamine.
Võistluse korralduskomitee esimees oli Aivar Nigol. Korralduskomiteesse kuulusid veel ka võistluskomitee esimees Hillar Zahkna, võistluste sekretär Piia Sikk ja Tehvandi spordikeskuse juhataja Jaak Mae. 
Võistlust aitas korraldada 450 vabatahtlikku. 
Kuna võitlus toimus koroonapandeemia ajal, lubati spordivõistlusele vähem pealtvaatajaid, kui staadion tegelikult mahutaks. Valitsuse eriloa kohaselt lubati korraga võistluskeskusse kuni 6000 pealtvaatajat. Etapil kehtis ka koroonatõendi esitamise nõue.
Lincoln Town Car

Lincoln Town Car on täissuuruses luksussedaan, mida turuntas Ameerika Ühendriikide autotootja Ford Motor Company allüksus Lincoln Motor Company. Town Car (inglise keelest "linnaauto") sai nime "coupé de ville" keretüübi järgi. Lincoln turundas mudelit aastatel 1981–2011. Kolmekümne aasta jooksul oli Town Carist kolm põlvkonda, mis konkureerisid otseselt Cadillaci ja Chrysleri samatüübiliste mudelitega.
Town Carid on peaaegu ainult neljaukselised sedaanid (kaheukselist sedaani müüdi ainult aastal 1981), autot kasutati palju limusiinina. Autot toodeti aastani 2011 ning see oli üle maailma Fordi pikimalt tootmises olnud automudel, aastatel 1997–2011 oli see kõige kauem Põhja-Ameerikas masstootmises olnud auto. Pärast Town Cari oli aastani 2016 selle tiitli omanik Lincoln MKS (ning pärast seda Cadillac CT6).
Aastatel 1980–2007 toodeti Lincoln Town Cari Wixomis Michiganis (tehases Wixom Assembly Plant), lisaks toodeti seal Lincoln LSi, Mark VI-d, VII-d ja VIII-d. Pärast Wixomi tehase sulgemist toodeti Town Cari ja sarnaseid Fordi mudeleid Crown Victoria ja Mercury Grand Marquis Southwoldis Ontarios (St. Thomas Assemblys). See tehas suleti septembris 2011, viimane Town Car valmis 29. augustil.
Pronksspiraalkaunistus

Pronksspiraalkaunistus on läänemeresoomlastele iseloomulikuks peetud muinasaegne rõivaste kaunistamise viis, mille puhul õmmeldi rõivale väikestest pronksist spiraaltorukestest ja rõngakestest mustrid või põimiti need kangasse kudumise käigus. Ilmub Läänemere idakaldal ja Soome lahe ümbruses I aastatuhande teisel poolel ja II aastatuhande alguses. 18.-19. sajandi eesti rahvarõivaste pronksspiraalkaunistust tuntakse etnograafias vaseliste nimetuse all.
Sellele kaunistusviisile eelneb juba metalliaja alguses levinud tava kaunistada rõivaid suuremate või väiksemate metallist, enamasti pronksist naastude, klambrite, ripatsite vm elementidega. Vanim ja levinuim viis on spiraaltorude lükkimine kaelakeedesse, mis levis alates vanemast pronksiajast mitmel pool Ida- ja Kesk-Euroopas. Läänemeresoomlaste - eestlaste, liivlaste, vadjalaste, soomlaste ja karjalaste - asustusaladel kujuneb pronksspiraalkaunistus välja umbes I–II aastatuhande vahetusel, skandinaavlaste ja slaavlaste aladel seda ei tunta. Kõige läänepoolsemad pronksspiraalmustrite leiud pärinevad Ahvenamaalt, kõige põhjapoolsemad Soome mandriosast, peamiselt Edela- ja Lõuna-Soomest ning Karjalast. Venemaal on spiraalkaunistusega rõivaleide Novgorodimaa loodeosa vadjalaste keskaegsetes matustes ja ida pool Peipsi järve, üks leid ka Peipsi kagurannikult. Lõunas on spiraalidega rõivaid kaunistanud lisaks liivlastele latgalid, mida aga on seletatud laenuna liivlastelt.
Pronksspiraalkaunistust Eesti muinasaegsel rõivastusel on põhjalikult uurinud Riina Rammo. Pronksspiraalkaunistusele riietes oli pühendatud 2015. aastal Eesti Rahva Muuseumis toimunud näitus "Pronksspiraalidest vaselisteni".
Tobi Amusan

Oluwatobiloba Ayomide Amusan (sündinud 23. aprillil 1997 Ijebu Odes) on Nigeeria kergejõustiklane, tõkkejooksja.
Ta tegi täiskasvanute tiitlivõistluste debüüdi 2015. aasta Aafrika mängudel, kui võitis kuldmedali ajaga 13,15.
2016. aasta juunioride maailmameistrivõistlustel oli Amusan ajaga 12,95 viies. Olümpiamängudel Rio de Janeiros pääses ta poolfinaali ning sai 12,91-ga 11. koha.
2018. aasta sisemaailmameistrivõistustel pääses Amusan 60 meetri tõkkejooksus finaali ning oli 8,05-ga seitsmes. Aprillis Gold Coastis toimunud Rahvaste Ühenduse mängudel võitis ta 100 meetri jooksus 12,68-ga kuldmedali ja Nigeeria naiskonna koosseisus 4 × 100 meetri teatejooksus pronksmedali. Kodustel Aafrika meistrivõistlustel Asabas võitis ta kulla nii tõkkejooksus kui ka teatejooksus.
2019. aasta Aafrika mängudel võitis Amusan tõkkesprindi ajaga 12,68. Maailmameistrivõistlustel Dohas sai ta tulemusega 12,49 neljanda koha.
2021. aastal tuli ta 100 meetri tõkkejooksus Teemantliiga üldvõitjaks. Tokyo olümpiamängudel oli ta 12,60-ga neljas.
2022. aastal võitis Amusan Aafrika meistrivõistlustel kuldmedali 100 meetri tõkkejooksus ja 4 × 100 meetri teatejooksus. Maailmameistrivõistlustel Eugene'is jooksis ta 100 meetri tõkkejooksu poolfinaalis maailmarekordi 12,12. Finaalis tuli ta Britany Andersoni ja Jasmine Camacho-Quinni ees maailmameistriks ajaga 12,06, kuid lubatust tugevama taganttuule tõttu tulemust rekordina ei arvestata. Rahvaste Ühenduse mängudel tuli ta tõkkejooksus võitjaks võistluste rekordiga 12,30. 4 × 100 meetri teatejooksus jooksis ta esimeses vahetuses ning aitas Nigeeria teatenelikul püstitada võita kuldmedali ja joosta Aafrika rekordi 42,10.
2023. aastal süüdistas Rahvusvahelise kergejõustiku antidopinguüksus AIU Amusani kolme dopinguproovi mitteandmises viimase 12 kuu jooksul.
Kornel

Kornel on perekonnanimi.
Statistika.
2022. aasta 1. jaanuari seisuga oli Eestis perekonnanimi Kornel 76 inimesel: 30 mehel ja 46 naisel. Perekonnanimede levikult oli Kornel meeste puhul 3900. kohal ja naiste puhul 2574. kohal.
Kornel oli kõige levinum perekonnanimi üle 85-aastaste vanuserühmas, kus neid oli 10 000 elaniku kohta 1,28. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 2,88 inimest.
19. sajandi algul pandi pärisorjusest vabastamise käigus Võrumaal Urvaste kihelkonnas Uue-Antsla mõisavallas talupojale nimeks Kornel. 
Nimede eestistamise käigus loobuti 1937. ja 1938. aastal nimest Kornel 4 juhul ning uueks nimeks võeti Raid 2 korral, aga ka Kosela ja Karineel.
Oskar Anderson

Oskar Johann Viktor Anderson (2. august 1887 Minsk – 12. veebruar 1960 München) oli baltisaksa matemaatik ja majandusteadlane.
Ta õppis aastatel 1906–1907 Kaasani ülikoolis matemaatikat ja füüsikat ning aastatel 1907–1912 Peterburi polütehnilises ülikoolis majandust.
Kuni 1915. aastani oli ta professor assistent. Alates 1917. aastast töötas ta Kiievis, kus sai 1918. aastal professoriks.
Pärast Vene revolutsiooni põgenes ta 1920. aastal Venemaalt. Kõigepealt kolis Ungarisse Budapesti, 1924. aastal emigreerus Bulgaariasse. Ta oli Varnas professor kuni 1933. aastani. Aastatel 1935–1940 õpetas ta Sofia ülikoolis.
1940. aastal emigreerus Saksamaale ja töötas vahemikus 1942–1947 Kieli ülikoolis. Aastast 1947 kuni pensionile jäämiseni 1956. aastal õpetas Müncheni ülikoolis.
Isiklikku.
Tema isa Nikolai Anderson oli keeleteadlane, vend Wilhelm Anderson oli astrofüüsik ja vend Walter Anderson oli folklorist.
Tema vanavanaisa Gustav Emmanuel Stockenberg oli eesti vaimulik.
Danielle Williams

Danielle Gracia Williams (sündinud 14. septembril 1992 Saint Andrew's) on Jamaica kergejõustiklane, tõkkejooksja.
Ta võitis 2013. aasta suveuniversiaadil Kaasanis 100 meetri tõkkejooksus pronksmedali. 
2015. aasta suveuniversiaadil Gwangju võitis ta tõkkesprindis kuldmedali. Maailmameistrivõistlustel Pekingis tuli ta isikliku rekordiga 12,57 Cindy Rolederi ja Alina Tałaj ees maailmameistriks.
2019. aasta maailmameistrivõistlustel Dohas võitis ta ajaga 12,47 ameeriklannade Nia Ali ja Kendra Harrisoni järel pronksmedali.
2023. aasta maailmameistrivõistlustel Budapestis tuli ta Jasmine Camacho-Quinni ja Kendra Harrisoni ees ajaga 12,43 teist korda maailmameistriks.
Isiklikku.
Danielle Williamsi vanem õde Shermaine on samuti tõkkejooksja.
Arnfinn Bårdsen

Arnfinn Bårdsen (sündinud 11. juunil 1966 Stavangeris) on Norra jurist.
1. jaanuarist 2019 Euroopa Inimõiguste Kohtu kohtunik.
Geórgios Sergídis

Geórgios Sergídis (Γεώργιος Σεργίδης, sündinud 28. juunil 1955 Nikosias) on Küprose jurist.
18. aprillist 2016 Euroopa Inimõiguste Kohtu kohtunik.
Carlo Ranzoni

Carlo Ranzoni (sündinud 27. detsembril 1965 Sankt Gallenis) on Liechtensteini jurist.
1. septembrist 2015 on ta Euroopa Inimõiguste Kohtu kohtunik.
Egidijus Kūris

Egidijus Kūris (sündinud 26. oktoobril 1961 Vilniuses) on Leedu jurist.
1. novembrist 2013 on ta Euroopa Inimõiguste Kohtu kohtunik.
Ivana Jelić

Ivana Jelić (sündinud 17. märtsil 1975) on Montenegro jurist.
12. juulist 2018 Euroopa Inimõiguste Kohtu kohtunik.
Lado Tšanturia

Lado Tšanturia (sündinud 14. aprillil 1963) on Gruusia jurist.
8. jaanuarist 2018 Euroopa Inimõiguste Kohtu kohtunik.
Lәtif Hüseynov

Lətif Hüseynov (sündinud 1. veebruaril 1964 Ağdamis) on Aserbaidžaani jurist.
4. jaanuarist 2017 Euroopa Inimõiguste Kohtu kohtunik.
Ana Maria Guerra Martins

Ana Maria Guerra Martins (sündinud 22. juulil 1963) on Portugali jurist.
Ta on 1. aprillist 2020 Euroopa Inimõiguste Kohtu kohtunik.
Ta on lõpetanud 1986. aastal Lissaboni Ülikooli, kus õppis õigusteadust.
Jolien Schukking

Jolien Schukking (sündinud 9. augustil 1967) on Hollandi jurist.
3. aprillist 2017 Euroopa Inimõiguste Kohtu kohtunik.
Armen Haruthjunjan

Armen Haruthjunjan (sündinud 7. märtsil 1964 Jerevanis) on Armeenia jurist.
17. septembrist 2015 Euroopa Inimõiguste Kohtu kohtunik.
Faris Vehabović

Faris Vehabović (sündinud 23. mail 1967 Sarajevos) on Bosnia ja Hertsegoviina jurist.
3. detsembrist 2012 on ta Euroopa Inimõiguste Kohtu kohtunik. 7. maist 2019 kuni 12. oktoobrini 2020 oli ta osakonna asepresident.
NAFO (Interneti kogukond)

NAFO (inglise keeles "North Atlantic Fellas Organization") ehk Põhja-Atlandi Sellide Organisatsioon on infosõjale pühendunud Interneti kogukond, kes läbi trollimise ja meemide häirib Vene infosõda Ukraina vastu.
NAFO liikmed kasutavad profiilipildina või repliigina Jaapani Shiba koera koomiksinäoga tegelast.
NAFO lõi 24. mail 2022 Twitteri kasutaja Kama_Kamilia (27-aastane poolakas).
NAFO on sõnamäng NATO ingliskeelsest lühendist.
NAFO liikmeteks on paljude seas ka ekspresident Toomas Hendrik Ilves, Ukraina kaitseminister Oleksi Reznikov, USA Kongressi liige Adam Kinziger, Ameerika maaväe major Patrick J. Donahoe.
NAFO müüb oma veebilehel teematilisi särke, kruuse ja mütse, mille tulu läheb rindesõdurite, näiteks Gruusia võõrleegionäride, toetuseks.
NAFO

NAFO on mitme organisatsiooni ingliskeelne lühend:
Isola di San Michele

Isola di San Michele on saar Itaalias Veneetsia laguunis. 0.16 km2 saare näol on tegu Veneetsia linna kalmistusaarena.
Algselt paiknes praeguse San Michele alal kaks saart - San Michele ja San Cristoforo della Pace, saartel maabusid tihti turistid ja kalurid. 1469. aastal ehitati saarele Veneetsia esimene renessansikirik, Mauro Codussi disainitud Chiesa di San Michele.
1807. aastal, Prantsuse esimene keisririigi okupatsiooni ajal välja antud seadusega keelati surnumatmine Veneetsia peasaartel või maismaal kui ebasanitaarsena, mispeale rajati San Cristoforo saarele kalmistu, arhitektiks Gian Antonio Selva. 1836. aastal täideti San Cristoforo ja San Michele vaheline kanal, ning tekkinud suurem saar kannab tänini San Michele nime. Surnukehad viiakse San Michelele spetsiaalsete matusegondlitega. Saarele on maetud muuhulgas Igor Stravinski, Jossif Brodski, Sergei Djagilev, Ezra Pound ja Luigi Nono. Saare kalmistu tegutseb tänaseni.
Cadillac Eldorado

"Muude kasutuste kohta vaata artiklit El Dorado (täpsustus)."
Cadillac Eldorado on luksusauto, mida tootis ja turustas Ameerika Ühendriikide autotootja Cadillac. Aastatel 1952–2002 oli turul 12 Eldorado põlvkonda.
Eldorado oli Cadillaci mudelite lipulaev või vähemalt selle lähedal. 1953. aastal turule jõudnud mudel oli kabriolett ning 1957.–1960. aasta Eldorado Broughamid olid tolle aja Cadillaci kõige kallimad mudelid. 1966. aastal oli Eldoradost hinnalisem Cadillaci mudel vaid Series 75. 1967. aastast oli Eldorado taas Cadillaci lipulaev ning seda toodeti unikaalsele kaheukselise personaalluksusauto platvormil.
Aastatel 1965–1972 kandsid Eldoradod lisanime Fleetwood, tegu oli sõjaeelsete mudelite V-12 ja V-16 kaasaegse alternatiiviga.
Ona Moody

Ona Moody (sündinud 29. juuli 1997) on Hollandi-Zimbabwe modell, konkursi Miss Holland 2022 võitja.
VC Greenyard Maaseik

VC Greenyard Maaseik on Belgia võrkpalliklubi, mis mängib Belgia kõrgliigas. Klubi asutati 1960.
Võidud.
Belgia meistrivõistlused
Belgia karikavõistlused
Belgia superkarikas
CEV Meistrite Liiga
CEV Cup
Võluv võrdsus

"Võluv võrdsus" on Terry Pratchetti koomiline fantaasiaromaan ja kolmas raamat "Kettamaailma" sarjast. See avaldati 1987. aastal ning see on esimene, mille peategelaseks ei ole Rincewind. Eesti keelde tõlkis selle Aet Varik 1999. aastal. 
Romaan tutvustab Vanaema Weatherwaxi, kes ilmub edaspidi veel mitmetes Kettamaailma raamatutest. Peategelane Eskarina Smith ilmub järgmisel korral alles 23 aastat hiljem välja antud raamatus "Ma kannan keskööd". 
Pratchetti Eski karakter põhineb tema tütrel Rhianna Pratchettil.
Sisukokkuvõte.
Võlur Drum Billet teab, et ta sureb varsti ning reisib paika, kus kohe-kohe on sündimas kaheksadna poja kaheksas poeg. See laps on määratud saama võluriks. Billet tahab talle kui oma järglasele edasi anda võlusaua.
Sünnib siiski tüdruk Esk (täisnimega Eskarina Smith). Seda viga märkab Billet alles pärast saua üle andmist ja suremist. Esk ilmutab 7aastaselt oma võluvõimeid ning kohalik nõid Vanaema Weatherwax otsustab temaga reisida Nähtamatusse Ülikooli, kust saada abi tema võimete kontrollimiseks.
Naissoost võlur on Kettamaailmas midagi ennekuulmatut ja Eski ei lasta Ülikooli sisse. Vanaema Weatherwax saab ta sinna sisse teenijatüdrukuna. Seal kohtab Esk uuesti Simonit, kellega ta tutvus teel Ülikooli. Simonil on loomulik anne taandada kõik universumis loogilisteks numbriteks. Simoni maagia rebib augu Vangladimensioonidesse ja Eski võlusau lööb vasta Simoni pead, et kaitsta Eski. Simoni meel jääb Vangladimensioonidesse ning Esk viskab võlusaua minema, uskudes, et see ründas Simonit. Esk läheb Simonile Vangladimensioonidesse järele. Sealse ekstreemse külma tõttu muudab sau, mis on selleks ajaks merele uhutud, suure jäävälja ning tormi, mis ujutab üle nii linna kui ka Nähtamatu Ülikooli.
Esk ja Simon avastavad Vangladimensiooni elukate nõrkuse - kui sa oled võimeline kasutama maagit, aga ei tee seda, muutuvad nad hirmunuks ja nõrgaks. Vanaema Weatherwax ja Ülemkantsler Cutangle toovad merelt saua ära ning saavad selle abiga lapsed tagasi Kettamaailma. Esk ja Simon loovad uue maagia, mis põhineb tähelepanekul, et suurim võime on võime mitte kasutada kõiki teisi võimeid.
Viktor Fainberg

Viktor Fainberg (vene keeles "Виктор Исаакович Файнберг"; 26. november 1931 Harkiv – 2. jaanuar 2023) oli Nõukogude Liidu dissidentliku liikumise üks juhtfiguure. Ta võttis osa 25. augusti demonstratsioonist aastal 1968 Punasel Väljakul.
Ta sündis aastal 1931 Harkivis juudi perekonnas. Aastal 1957 sattus ta seoses antisemiitliku olukorraga kaklusse miilitsaga, mille eest määrati talle karistuseks aasta paranduslikke töid. Aastal 1968 lõpetas ta inglise filoloogina Leningradi Riikliku Ülikooli, diplomitöö valmis tal Jerome David Salingeri kohta.
Aastal 1974 emigreerus ta koos perega Prantsusmaale.
Pjatõhhatkõ

Pjatõhhatkõ (ukraina "П'ятихатки") on linn Ukrainas Dnipropetrovski oblastis Kamjanske rajoonis.
Asula rajati 1886. aastal raudtee ehitusega seoses. Pjatõhhatkõ on suur raudteesõlm.
1938. aastal sai linnaõigused.
Eggersdorf bei Graz

Eggersdorf bei Graz on vald ("Marktgemeinde") Austrias Steiermargi liidumaal Graz-Umgebungi ringkonnas.
Feldkirchen bei Graz

Feldkirchen bei Graz on vald "(Marktgemeinde)" Austrias Steiermargi liidumaal Graz-Umgebungi ringkonnas.
Ajalugu.
See on Austria-Ungari poolt interneeritud, piinatud ja tapetud vangide massihaua koht lähedalasunud Thalerhofi interneerimislaagris, kus praegu asub Grazi lennujaam.
Dobl

Dobl oli vald Austrias Steiermargi liidumaal. See ühendati 2015. aasta jaanuaris Dobl-Zwaringi vallaga.
Dobl asub Kaiserwaldi metsaalal Kainachi jõe orus, umbes 14 km Grazist edelas.
Kainachi jõgi

Kainach on jõgi Austrias Steiermargi liidumaal, Muri parempoolne lisajõgi.
Cuprum Lubin

Cuprum Lubin on 2001. aastal asutatud Poola võrkpalliklubi, mis mängib alates 2014. aastast Poola kõrgeimas liigas, Plusliigas.
Eesti mängijad ja treenerid.
Mängijad
Treenerid
Ķempji

Ķempji (vanasti Jaunķempju muiža) on küla ("ciems") Lätis Cēsise piirkonnas Līgatne vallas. Aastani 2021 kuulus küla Līgatne piirkonda.
Küla on tekkinud endise Jaunķempji mõisa keskuse juurde. Seal asub Ķempji kirik. Asula jääb Gauja rahvusparki. Looduskaitse all on kaks tamme, pärn ja hõberemmelgas ümbermõõduga 4,31 ning kõrgusega 17,5 meetrit.
Vēveri

Vēveri on mitme Läti küla nimi:
Häbeuba

Häbeuba ("Clitoria") on perekond peamiselt troopiliste ja lähistroopilistel aladel kasvavaid liblikõielisi ronitaimi.
Nimetus.
Need taimed said oma ladinakeelse nimetuse "Clitoria" naissuguorganiga sarnasuse tõttu, esimene teadaolev kirjalik nimetus pärineb 1678. aastast Poola loodusteadlaselt Jakób Breynelt, kes lisas taime illustratsioonile kirjelduse "Flos clitoridis ternatensibus" (eesti keeles 'Ternate saarel leiduv kliitorile sarnaneva õiega taim'), samuti viitavad paljud rahvapärased nimetused naissuguorganile.
Kasutuskohad.
Tuntuim on sinine häbeuba ("Clitoria ternatea"), mida kasutatakse rahvameditsiinis teena.
Vēveri (Līgatne vald)

Vēveri on küla ("mazciems") Lätis Cēsise piirkonnas Līgatne vallas. Aastani 2021 kuulus küla Līgatne piirkonda.
Küla jääb valla keskusest Augšlīgatnest 5,5, piirkonna keskusest Cēsisest 24,5 ja Riiast 66 kilomeetri kaugusele. Asula jääb Gauja rahvusparki.
Aastal 2007 oli külas 27 elanikku.
Ķopas

Ķopas (nõukogude perioodil Rūpnieki) on küla ("mazciems") Lätis Cēsise piirkonnas Līgatne vallas. Aastani 2021 kuulus küla Līgatne piirkonda.
Küla asub Vildoga jõe kaldal ja jääb valla keskusest Augšlīgatnest 4, piirkonna keskusest Cēsisest 23 ja Riiast 64,5 kilomeetri kaugusele. Asula jääb Gauja rahvusparki.
Aastal 2007 oli külas 13 elanikku.
Ramas

Ramas (vanasti ka Ramas muiža) on küla ("mazciems") Lätis Cēsise piirkonnas Līgatne vallas. Aastani 2021 kuulus küla Līgatne piirkonda.
Küla asub Rama veskijärve kaldal ja jääb valla keskusest Augšlīgatnest 2, piirkonna keskusest Cēsisest 24 ning Riiast 66 kilomeetri kaugusele. Ramas on tekkinud endise Rama mõisa juurde. Asula jääb Gauja rahvusparki.
Aastal 2007 oli külas 22 elanikku.
Vildoga

Vildoga on küla ("mazciems") Lätis Cēsise piirkonnas Līgatne vallas. Aastani 2021 kuulus küla Līgatne piirkonda.
Küla jääb valla keskusest Augšlīgatnest 4, piirkonna keskusest Cēsisest 25 ja Riiast 62,5 kilomeetri kaugusele. Asula jääb Gauja rahvusparki.
Aastani 1949 asus külas Vildoga valla halduskeskus. Seal asub Vildoga bussipeatus.
Elanike arv.
&lt;table&gt;&lt;tr valign=top&gt;&lt;td&gt;
&lt;td&gt;
Aleksei Snegov

Aleksei Snegov (sünninimi "Jossif Falikzon", vene keeles "Алексей Владимирович Снегов"; 1898 Kiiev – 1989 Moskva) oli Nõukogude Liidu parteitegelane.
Ta oli alates 1917. aasta aprillist bolševike partei liige, ta viibis üle 15 aasta nõukogudevastase tegevuse eest GULAGis. Hruštšovi sula ajal osales ta Stalinlike repressioonide ohvrite rehabiliteerimisel. Ta pooldas NSV Liidus sügavat destaliniseerimist. Ta ennustas Mihhail Suslovi juhitud stalinistide kättemaksu.
Ta maeti Trojekurovo kalmistule.